
ที่ ปชส.063/2569			   	                                ฝ่ายบริหารการตลาดและประชาสัมพันธ์
15 ตุลาคม 2569
เลกซัส จับมือ MARRIOTT BONVOY
จัดกิจกรรมมื้อค่ำสุดเอ็กซ์คลูซีฟ REFINE DINING BY LEXUS 
ทั่วภูมิภาคเอเชียตะวันออกเฉียงใต้ พิเศษสำหรับลูกค้าเลกซัส

เลกซัส จับมือ MARRIOTT BONVOY โปรแกรมสมาชิกของโรงแรมในเครือ MARRIOTT จัดกิจกรรมมื้อค่ำสุดเอ็กซ์คลูซีฟทั่วภูมิภาคเอเชียตะวันออกเฉียงใต้ภายใต้ชื่อ REFINE DINING BY LEXUS สำหรับลูกค้าเลกซัส เพื่อตอกย้ำภาพลักษณ์ความเป็นแบรนด์ Luxury Lifestyle ที่มุ่งมอบประสบการณ์เหนือระดับในทุกมิติ

นายณัทธร ศรีนิเวศน์ ผู้ช่วยกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด กล่าวเปิดงานและร่วมสัมผัสประสบการณ์การรับประทานอาหารสุดเอ็กซ์คลูซีฟกับลูกค้าเลกซัสเมื่อวันที่ 15 กันยายน 2569 ที่ผ่านมา ในงานนี้พบกับเมนูที่รังสรรค์ขึ้นเป็นพิเศษโดยเชฟชั้นนำจากโรงแรมในเครือ MARRIOTT พร้อมยกระดับประสบการณ์ในทุกองค์ประกอบตั้งแต่วัตถุดิบที่ใช้ในการประกอบอาหารไปจนถึงภาชนะที่ใช้ในการรับประทานอาหารที่รับการออกแบบจากศิลปินท้องถิ่นที่มีชื่อเสียง ทั้งหมดนี้เพื่อมอบประสบการณ์ที่สมบูรณ์แบบและใส่ใจในทุกรายละเอียดให้กับลูกค้าเลกซัสตามปรัชญาแห่งการบริการด้วยหัวใจตามแบบฉบับของญีปุ่น (Omotenashi) 

สำหรับประเทศไทย กิจกรรม REFINE DINING BY LEXUS จัดขึ้นที่ห้องอาหาร PAII The House on Sathon ภายใต้ความร่วมมือระหว่าง เลกซัส ประเทศไทย และ โรงแรม W BANGKOK ซึ่งนับเป็นประเทศที่สองของการจัดกิจกรรมในภูมิภาคเอเชียตะวันออกเฉียงใต้ ภายในงาน ลูกค้าเลกซัสได้สัมผัสถึงคอร์สอาหารโมเดิร์นไทยซีฟู้ดที่ได้รับการรังสรรค์จากเชฟบัว สโรชา รัชตะนาวิน หัวหน้าเชฟ ห้องอาหาร PAII The House on Sathon ผ่านการบอกเล่าเรื่องราวเส้นทางการเติบโต และความมุ่งมั่นทุ่มเทในการรังสรรค์ทุกผลงานด้วยความพิถีพิถัน ซึ่งสอดคล้องกับแนวคิดของเลกซัสที่ต้องการถ่ายทอดความเป็นเลิศผ่านการใส่ใจในทุกรายละเอียด ผสานกับนวัตกรรมล้ำสมัยเพื่อสร้างสรรค์ประสบการณ์อันเหนือระดับให้กับลูกค้าเลกซัสอย่างไม่หยุดนิ่ง 
เลกซัส ประเทศไทย ยังได้ร่วมมือกับ Kitt.Ta.Khon แบรนด์เฟอร์นิเจอร์ที่มีความเชี่ยวชาญด้านงานหัตถกรรมไทย ในการรังสรรค์ภาชนะสำหรับเสิร์ฟอาหารเพื่อยกระดับประสบการณ์การรับประทานอาหารให้เหนือระดับยิ่งขึ้น พร้อมแขกรับเชิญคนพิเศษคุณอแมนด้า ออบดัมที่มาร่วมสร้างสีสันและเติมเต็มความประทับใจตลอดกิจกรรม

นอกจากนี้ ภายใต้ความร่วมมือดังกล่าว ลูกค้าเลกซัสทั่วภูมิภาคทั่วภูมิภาคเอเชียตะวันออกเฉียงใต้จะได้รับสิทธิพิเศษ ณ โรงแรมในเครือ MARRIOTT ที่ร่วมรายการ โดยครอบคลุมแพ็กเกจที่พักราคาพิเศษ ตลอดจนสิทธิ์เข้าถึงเลานจ์ สปา และประสบการณ์มื้ออาหารระดับพรีเมียม 

สำหรับลูกค้าเลกซัสและสมาชิก MARRIOTT BONVOY ที่ต้องการสัมผัสประสบการณ์การรับประทานอาหารสุดเอ็กซ์คลูซีฟ REFINE DINING BY LEXUS สามารถสำรองและดูรายละเอียดรอบพิเศษสำหรับบุคคลทั่วไปเพิ่มเติมได้ที่ lexs.in/Do5HCE
	   
    ตารางกิจกรรมรอบพิเศษสำหรับบุคคลทั่วไป
	วันพฤหัสบดีที่ 29 ตุลาคม 2569
	18:30 – 21:00 น.

	วันพฤหัสบดีที่ 19 พฤศจิกายน 2569
	18:30 – 21:00 น.

	วันพฤหัสบดีที่ 3 ธันวาคม 2569
	18:30 – 21:00 น.




ติดตามข้อมูลข่าวสารเพิ่มเติมของเลกซัสได้ผ่านช่องทางออนไลน์
Official Account: Lexus Thailand และบนเว็บไซต์ www.lexus.co.th
รวมถึงช่องทาง LINE Official Account: @lexusthailand 

